 Ụlọọrụ na-ahụ maka ọgwụ ike nala anyị, NDLEA naha mkpirisi, ngalaba nke Oyo Steeti, nọrọ ụbọchị Tọzdee mebie ala dị ihe dịka hectare iri anọ akọrọ hemp na Aba Tade, dị nokpuru ọchịchị ime obodo Oluyole, na Oyo Steeti. Onyeisi ngalaba NDLEA na steeti ahụ, Maazi Ralph Igwenagu, kwuru na ngalaba ahụ emebiela ala dị hectare isii nakụkụ Oke Ogun na steeti ahụ noge gara aga.  O kwuru na nchọpụta ha chọpụtara ebe ahụ akọrọ ọgwụ ike hemp bụ ihe ịtụzi aka nọtụtụ ndị na-akọ ọrụ ugbo na steeti ahụ bụ ọgwụ ike hemp ka ha na-akọ. Onyeisi ahụ kwuru na ụlọọrụ ahụ anwụchiela mmadụ ise dịka o siri gbatakwụrụ a na-enyo enyo naka ha dị na ubi ahụ, tinyere na nchọpụta ka na-aga nihu.Igwenagu kwuru na ụlọọrụ ahụ abụghị ị imebi ubi akọrọ ọgwụ ike Indian hemp ka ọ na-arụ, kama ha dịkwa njikere imemila ire ya bụ ọgwụ ike na ịkwụsị ụzọ dị iche iche na-ekwesịghị ekwesị esi eji ya bụ ọgwụ ike nebe o pekarịsịrị mpe. Ọ kpọkuru ndị isi obodo dị iche iche ka ha ghara inye ala ha maka ịkọ ụdịrị ihe a amachiri amachi.Ndị nwe ala ahụ esighị na obodo ahụ, mana ọ bụ onyeisi obodo ahụ bụ ihe nyere ha ikike ịkọ ihe na ya bụ ala. Ọ bụrụ na ndị obodo ajụ ịnye ụdị mmadụ a ala ha, ha agaghị enweta ala ebe ha ga-akọ ọgwụ ike ọzọ, nke ga-eme ka ha hapụ izu ahịa na-adịghị mma, dịka okwu ya siri dị.Onyeisi NDLEA ahụ rịọziri ọhaneze steeti ahụ ka ha gaa metụrụ ụlọọrụ ahụ oge ọ bụla ha chọpụtara na ubi a na-akọ ọgwụ ike Indian hemp na ya. 